CELEX: 32006D0668
Language: bg
Date: 2006-09-29 00:00:00
Title: Решение на Комисията от 29 септември 2006 година относно финансова помощ на Общността за предстоящо провеждане в държавите-членки на проучване за събиране на първоначална информация във връзка с разпространението на Salmonella при прасета, предназначени за клане (нотифицирано под номер C(2006) 4306)

Важна правна забележка

|

32006D0668

Официален вестник n° L 275 , 06/10/2006 стр. 0051 - 0061

		20060929Решение на Комисиятаот 29 септември 2006 годинаотносно финансова помощ на Общността за предстоящо провеждане в държавите-членки на проучване за събиране на първоначална информация във връзка с разпространението на Salmonella при прасета, предназначени за клане(нотифицирано под номер C(2006) 4306)(2006/668/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 90/424/ЕИО на Съвета от 26 юни 1990 г. относно разходите във ветеринарната област [1], и по-специално член 20 от нея,като има предвид, че:(1) Съгласно Решение 90/424/ЕИО е необходимо Общността да предприеме или да подпомага държавите-членки в предприемането на технически и научни мерки, които са нужни за развитието на законодателство във ветеринарната област, както и за развитието на ветеринарното образование и обучение.(2) По смисъла на член 4 от Регламент (EO) № 2160/2003 на Европейския парламент и на Съвета от 17 ноември 2003 г. относно контрола на Salmonella и други специфични агенти, причиняващи зоонози, които присъстват в хранителната верига [2] до края на 2007 г. за цел на Общността следва да се определи намаляването на разпространението на Salmonella в популации от стада с прасета, предназначени за клане.(3) На 16 март 2006 г. научният панел от експерти, изследващи биологичните рискове, който беше създаден към Европейския орган за безопасност на храните (EFSA), прие становище, по искане на Комисията, което беше свързано с "Оценка на риска и намаляване на възможностите за Salmonella при отглеждането на прасета" Становището предлага технически спецификации за провеждане на проучване за събиране на първоначална информация относно разпространението на Salmonella при прасета за угояване в ЕС.(4) За да бъде определена целта на Комисията е необходимо да има наличие на данни за сравнение относно разпространението на Salmonella сред популации от прасета, предназначени за клане. Не се разполага с подобна информация и затова е необходимо да се проведе специално проучване, за да се осъществи наблюдение върху разпространението на Salmonella при прасета за клане, в подходящ срок, с оглед на това да бъдат взети под внимание възможни сезонни вариации.(5) Становището на Европейския орган за безопасност на храните препоръчва вземане на проби от кланиците чрез вземане на лимфни възли от тънките черва, за да се отрази статуса за Salmonella в прасето, изпратено за клане. Подобно вземане на проби се използва като инструмент за наблюдение върху разпространението на Salmonella по прасета, предназначени за клане. Възможно е това проучване за събиране на първоначална информация да се използва също така, за да се оцени ефектът от заразяване на прасетата по време на транспортирането и настаняването им по обекти, както и заразяването на заклано животно по време на процеса на клането, като се вземат тампон-проби от заклано животно. В допълнение на това бяха разработени и серологични методи за оценка на статус за Salmonella при прасета и те могат да се използват за наблюдение за Salmonella по прасета в рамката на националните програми за контрол, които следва да бъдат изпълнени в съответствие с член 5 от Регламент (EO) № 2160/2003.(6) Редица държави-членки доброволно поискаха да проведат допълнителни анализи чрез вземане на тампон-проби от заклано животно или чрез провеждане на серологични изследвания на месен сок.(7) Проучването трябва да осигури техническа информация, необходима за разработване на ветеринарно законодателство на Общността. Предвид значението на събиране на данни за сравнение относно разпространението на Salmonella по прасета за клане в държавите-членки е необходимо държавите да получат финансова помощ от Общността с цел изпълнение на специфичните изисквания на проучването. Необходимо е да бъдат възстановени 100 % разходите, които са били направени във връзка с лабораторните тестове, като се установи горна граница/таван на разходите. Всички други разходи, като например вземане на проби, пътни и административни разходи и др., не следва да бъдат приемливи за каквато и да е финансова помощ от страна на Общността.(8) Финансова помощ от страна на Общността следва да бъде предоставена безвъзмездно, при условие че проучването е проведено съгласно съответните разпоредби на законодателството на Общността и подлежи на спазване на определени други условия.(9) Финансова помощ от Общността следва да бъде отпусната безвъзмездно, дотолкова доколкото предвидените дейности са ефективно осъществени и при условие че органите предоставят цялата необходима информация в предвидените за целта крайни срокове.(10) Налице е необходимост от постигане на яснота за курса, който ще се използва за конвертиране на националните валути, отбелязани в представените молби за плащания, както е определено в член 1, буква г) от Регламент (ЕО) № 2799/98 на Съвета от 15 септември 1998 г. относно определяне на агромонетарния режим на еурото [3].(11) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Цел на проучването и общи разпоредби1. Необходимо е да бъде проведено проучване, за да се оцени разпространението на Salmonella spp. в Общността по прасета, предназначени за клане, от които са били взети проби в кланицата. Проучването, освен това, трябва да се използва за събиране на информация относно заразяване на заклано животно в кланиците и относно връзката между бактериологични и серологични тестове.2. Резултатите от проучването трябва да бъдат използвани за определяне на цели на Общността, както е предвидено в член 4 от Регламент (EO) № 2160/2003, и за да се обсъди най-добрият подход за оценка на постигане на целта в бъдеще.3. Проучването следва да обхване период от една година, считано от 1 октомври 2006 г.4. За целите на настоящото решение "компетентни органи" са органът или органите на държава-членка, както е определено по смисъла на член 3 от Регламент (EO) № 2160/2003.Член 2Технически спецификацииПроучването при прасета, предназначени за клане, е организирано от държавите-членки и се провежда в кланиците от 1 октомври 2006 г. Вземането на пробите и анализът се провеждат от компетентните органи или под надзора на тези органи.Вземането на пробите и анализът се провеждат в съответствие с разпоредбите, описани в приложение I.Член 3Събиране на данни, оценка и докладване на резултати1. Компетентните органи, имащи отговорности за подготовката на годишния национален доклад в съответствие с член 9, параграф 1 от Директива 2003/99/ЕО на Европейския парламент и на Съвета [4], събират и правят оценка на постигнатите, съгласно член 2 от настоящото решение, резултати, както и докладват всички необходими данни и тяхната оценка пред Комисията.2. Комисията трябва да представя резултатите на Европейския орган за безопасност на храните, който има задължението да ги преглежда.3. Натрупаните национални данни и резултати се оповестяват публично във форма, която да гарантира поверителност.Член 4Мащаб на финансовата помощ от Общността1. Общността трябва да осигури финансова помощ за разходите, направени от държавите-членки за провеждане на лабораторните тестове, а именно бактериологично откриване на Salmonella spp., серотипизиране на съответните изолати и серология.2. Максималната финансова помощ от Общността трябва да бъде 20 EUR за тест за бактериологично откриване на Salmonella spp., 30 EUR за серотипизиране на съответните изолати и 10 EUR за серология на месен сок.3. Финансовата помощ от Общността не трябва да превишава стойностите, определени в приложение II за срока, през който ще се проведе проучването.Член 5Условия за предоставяне на финансова помощ от Общността1. Финансовата помощ, предвидена в член 4, трябва да бъде предоставена на държавите-членки, при условие че проучването е било проведено съгласно съответните разпоредби от законодателството на Общността, включително съгласно правилата за конкуренцията и възлагането на обществените поръчки, както и при спазване на следните условия:а) до 1 октомври 2006 г. трябва да са влезли в сила законовите, подзаконовите и административните разпоредби, които се изискват за изпълнение на проучването;б) до 28 февруари 2007 г. трябва да бъде представен доклад относно напредъка, който обхваща първите три месеца от проучването. Необходимо е докладът относно напредъка да съдържа цялата изискуема информация в приложение III към становището, дадено от научната група от експерти, изследващи биологичните рискове, по искане на Комисията, свързано с "Оценка на риска и намаляване на опциите от Salmonella при отглеждането на прасета";в) окончателният доклад относно изпълнението на проучването, заедно със съпътстващите го доказателства за направени разходи и за постигнати резултати в периода между 1 октомври 2006 г. и 1 септември 2007 г., трябва да бъде представен най-късно до 31 октомври 2006 г. Доказателствата за направени разходи трябва да съдържат най-малко информацията, отбелязана в приложение III;г) проучването трябва да бъде проведено ефективно.2. Авансова сума в размер на 50 % от общата сума, посочена в приложение II, може да бъде изплатена по искане на съответната държава-членка.3. Неспазването на ограниченията в сроковете, отбелязани в параграф 1, буква в), се наказва с прогресивно намаляване на финансовата помощ, която трябва да бъде изплатена, което възлиза на 25 % от общия размер на помощта до 15 ноември 2007 г., 50 % — до 1 декември 2007 г. и 100 % — до 15 декември 2007 г.Член 6Курс за конвертиране на национални валути, посочени в представените молбиКурсът за конвертиране на национални валути, посочени в представените молби за месец "n", е този за десетия ден на месец "n + 1" или първия ден преди деня, за който курсът е фиксиран.Член 7ПрилаганеНастоящото решение се прилага от 1 октомври 2006 г.Член 8АдресатиАдресати на настоящото решение са държавите-членки.Съставено в Брюксел на 29 септември 2006 година.За КомисиятаMarkos KyprianouЧлен на Комисията[1] ОВ L 224, 18.8.1990 г., стр. 19. Решение, последно изменено с Решение 2006/53/ЕО (ОВ L 29, 2.2.2006, стр. 37).[2] ОВ L 325, 12.12.2003 г., стр. 1. Регламент, последно изменен с Регламент (EO) № 1003/2005 (ОВ L 170, 1.7.2005, стр. 12).[3] ОВ L 349, 24.12.1998 г., стр. 1.[4] ОВ L 325, 12.12.2003 г., стр. 31.--------------------------------------------------20060929ПРИЛОЖЕНИЕ IТехнически спецификации в съответствие с член 21. Рамка за вземане на пробиВ съответствие с таблица 1 е необходимо да бъдат взети проби на случаен принцип от минимален брой прасета, отглеждани поне през предходните три месеца в държавата-членка.Таблица 1Минимален брой на пробитеБрой на прасетата, налични в популацията | Mинимален брой на пробите [1] |> 20000000 | 2400 |от 10 до 20000000 | 1067 |от 2 до 10000000 | 600 |< 2000000 | 384 |Държавата-членка е необходимо да вземе 10 % допълнителен брой проби, които да бъдат анализирани, в случай че някои от пробите са били изключени от проучването поради различни причини.Вземането на проби е необходимо да бъде диференцирано по месеци, за да обхване различните сезони.Вземането на проби е необходимо да бъде диференцирано по кланици, които участват в проучването и пропорционално на капацитета на кланиците. Всяка държава-членка трябва да категоризира всички кланици според техните пропускателни възможности за прасета за угояване през предходна година. По този начин всяка държава-членка е необходимо да определи онези предприятия, които представляват 80 % от всички заклани прасета за угояване.Общият брой на прасетата и закланите животни, от които ще бъдат взети проби във всяка кланица, включени в проучването, е необходимо да бъде прогнозиран чрез умножаване на броя на пробите (например 2400) по съотношението на обработени прасета за угояване от предходна година. Например ако кланицата е обработила 25 % заклани прасета за угояване от селектираните кланици (тези, които представляват поне 80 % от всички заклани прасета за угояване в държавата-членка), тогава (2400 × 0,25) означава 600 прасета, от които следва да бъдат взети проби. Тази бройка е необходимо да бъде разпределена поравно, така че 50 % да бъдат изследвани всеки месец в продължение на 12 месеца. Допълнителен пример е посочен в таблица 2.Естествено, когато една кланица не функционира повече, тъй като е било отворено ново предприятие или се предвижда да има значителна промяна в пропускателните възможности на предприятието за срока на провеждане на проучването, то оттук следва, че е необходимо прогнозният капацитет да бъде съответно приспособен.Таблица 2Претегляне на кланиците за целите на разпределяне на брой прасета за угояване, от които ще бъдат взети проби от всяка една кланица; изчисляване на броя на животните, от които ще се вземат проби за кланицаИдентификация на кланицата | Брой прасета за угояване обработени през предходна година | Процент на общ брой заклани прасета, включен в проучването | Брой проби за кланица | Проби за месец (/12) |AXD | 88000 | 17,6 | 0,176 × 2400 = 422,4 | 422,4:12 = 36 |SVH | 25000 | 5,0 |TPB | 75000 | 15,0 |MLG | 100000 | 20,0 |GHT | 212000 | 42,4 |Общо: | 500000 [2] | 100,0 |За всяка от кланиците всеки месец на случаен принцип трябва да се избира номер от 1 до 31. Ако случайно избраният номер е дата за клане, тогава за този месец този ден се избира за вземане на проби. Ако не, тогава се избира случайно нов номер. Този процес се изпълнява веднъж в месеца и се повтаря толкова пъти, колкото са пробите, които следва да бъдат събрани от кланицата. Например в кланица AXD процесът следва да бъде повторен поне 36 пъти, за да се изберат поне 36 работни дни на случаен принцип. Естествено може да се случи да бъде взета проба в същия ден на повече от едно заклано животно.Тъй като броят на прасетата, които са заклани на конкретна дата, може да варира значително, изборът, направен на случаен принцип за индивидуално животно, е необходимо да настъпва в кланицата на деня, избран случайно за вземане на пробите. Предвид деня общият брой на животните е известен, и е необходимо персоналът на кланицата тогава да избере на случаен принцип закланото животно или закланите животни, използвайки листа за вписване на пробите, взети на случаен принцип, който му е предоставен и който е бил изработен, използвайки максимума, превишаващ най-високия възможен брой на прасета за угояване, заклани на коя и да е конкретна дата в коя и да е държава-членка.В този случай таблицата за вземане на пробите на случаен принцип, посочена по-долу, ще изглежда по-следния начин.Таблица 3Таблица за вземане на пробите на случаен принципКланица | Ден от месеца | Идентичност на закланото животно [3] |AXD | 19 | 5 |4 | 2 |12 | 124 |12 | 2 |8 | 59 |От проучването за събиране на първоначална информация трябва да бъдат изключени следните животни:- животни с живо тегло, по-малко от 50 kg, или с живо тегло, по-голямо от 70 kg,- животни, които са претърпели спешно клане,- заклано животно, което е тотално заразено.2. Проби2.1. Вземане на проби по общия начинТрябва да бъдат събирани следните проби:- пакет от лимфни възли от тънките черва или поне пет индивидуални лимфни възела от тънките черва от всички избрани прасета. По възможност е необходимо да бъдат събрани поне 25 g лимфни възли без мазнина или съединителна тъкан,- дунапренова тампон-проба, взета от четири страни, в съотвествие с точка 2.3, за единица заклано животно от общо поне 384 прасета, случайно подбрани от избраните прасета. Методът на дунапренови тампон-проби е необходимо да се използва в съответствие с най-съвременното издание на стандарт ISO 17604. Този процес на вземане на пробите е необходимо да бъде извършен в Белгия, Чешката република, Дания, Франция, Ирландия, Кипър, Латвия, Литва, Австрия, Полша, Словения, Швеция и Обединеното кралство,- проба от мускули за серология на месен сок или кръв (ако има еквивалентност с метода за изследване на месен сок) от всички селектирани прасета. Трябва да бъдат взети достатъчно вратни мускули и мускули от диафрагма, с цел да се добие достатъчно количество месен сок, за да може порцията да бъде замразена или съхранена за по-късни сравнителни проучвания. Това вземане на проби следва да се осъществява в Дания, Германия, Франция, Ирландия, Кипър, Литва, Нидерландия, Словения, Швеция и Обединеното кралство.Необходимо е да бъде водена документация при кланицата за мускулатурата, от която са взети пробите, часа и датата на вземане на всяка една от пробите, както и часа, датата и името на куриера, изпълнил доставките.2.2. Подробности относно вземане на проби от лимфни възли от тънките черваНеобходимо е мезентериума между сляпото черво и частта от илеума (тънкото черво), която е най-близо до сляпото черво, да бъде разкъсана по такъв начин, че лимфните възли от тънките черва да се покажат в разкъсаната и разтворена област. Без да се използва нож, само с пръсти, обвити в ръкавица, лимфните възли се "прибират" директно от така разкрития мезентериум, ако ще се събират индивидуални лимфни възли. Лимфните възли или пакета от тях се поставят в найлонов плик, който се маркира с датата, часа, идентификационния номер на кланицата и идентификационния код на пробата.2.3. Подробности относно вземане на проби от заклано животно чрез вземане на тампон-проби от повърхносттаВземането на проби от заклано животно се извършва след екзентерация и преди охлаждане. Необходимо е повърхност от около 100 cm2 за място да бъде тампонирана, като се използва една абразивна дунапренова гъба за всички следващи места, както е посочено и номерирано по-долу в съответствие с приложение А към стандарт ISO 17604:- задни крайници, по средата (9),- коремна област, странично (корем, 3),- областта около средната част на гръбнака (среден гръбнак, 4),- челюстна кост (7).Необходимо е двете страни да бъдат тампонирани с едната страна на дунапреновата гъба, която впоследствие се обръща и за другите две страни. Използва се търкащо движение. Необходимо е да има достатъчно натиск, за да се натисне леко долната част на закланото животно (от 2 до 5 mm) встрани от вземащия пробата. Гъбата трябва да се търка върху всяка страна на пробата или общо 10 пъти във вертикална и 10 пъти в хоризонтална посока. При използване на помощни инструменти (средства) е необходимо да се внимава и да бъдат взети мерки, за да се избегне кръстосаното заразяване между кланичните трупове.Пробата трябва да бъде съхранявана при максимална температура от 7 °С по време на съхранението и транспортирането. Найлоновата торбичка се маркира с датата, часа, идентификацията на кланицата и идентификационния код на пробата.3. ТранспортиранеНеобходимо е пробите да бъдат изпратени в рамките на 36 часа с бърза поща или по куриер като те трябва да са пристигнали в лабораторията не по-късно от 72 часа след тяхното вземане. Пробите, пристигнали по-късно от 72 часа след вземането им, се изхвърлят от употреба, освен ако не бъде направен анализ в рамката на 96-те часа след вземане на пробите, който да установи, че не е имало прекъсване в студената верига.4. Анализ на пробитеНеобходимо е анализът и серотипизирането да се случват в националната референтна лаборатория (НРЛ). В случаите когато НРЛ не разполага с капацитета да извърши всички анализи или тя не е лабораторията, която рутинно извършва откриването, компетентните органи могат да решат да посочат ограничен брой други лаборатории, участващи в официалния контрол за откриване на Salmonella, които да осъществяват анализите. Тези лаборатории следва да имат доказан опит в използването на изискуемия метод за откриване, да разполагат със система за оценка на качеството, в съответствие със стандарта ISO 17025, както и да бъдат представени за надзор на националната референтна лаборатория.В лабораторията пробите следва да бъдат съхранявани в хладилници до извършване на бактериологичното изследване, което е необходимо да се направи в рамките на 24 часа след получаването им, така че анализът да започне не по-късно от 96 часа след като пробата е била взета.Мускулната проба за серология е необходимо да бъде съхранена замразена до момента на анализа, който трябва да се извърши непосредствено след размразяването.4.1. Подготовка на пробите за бактериологияНеобходимо е лимфните възли да бъдат повърхностно обеззаразени преди анализ чрез потапяне в чист алкохол и подсушаване с въздух.Необходимо е всички лимфни възли да бъдат събрани и затворени в найлонов плик, който да е обезвъздушен с чук или подобен иструмент, така че лимфните възли да бъдат добре приплескани.Хомогенизираните лимфни възли е необходимо да бъдат претеглени и положени в стерилен контейнер с предварително затоплена буфернопептонна вода (BPW) в разтвор 1:10. Контейнерите следва да бъдат инкубирани за общо (18 ± 2) часа при температура (37 ± 1) °С.По отношение на тампон-пробата в лабораторията се добавят 100 ml BPW за предварително обогатяване. Необходимо е пробата да се инкубира при температура 37 °C за едно денонощие и да се изследва за Salmonella, като се използва модифицирания метод на полутвърдата среда на Rappaport-Vassiladis (MRSV) (проектоприложение Г към ISO 6579:2002(E).4.2. Бактериологичен метод за откриванеНеобходимо е да се използва метода за Salmonella, препоръчан от Референтната лаборатория на Общността (CRL) в Bilthoven, Нидерландия. Този метод е описан в настоящата версия на проекто-приложение Г към ISO 6579:2002: "Откриване на Salmonella spp. в изпражнения на животни и в проби при първоначална производствена фаза." Според този метод е необходимо да се използва средата Rappaport-Vassiladis като единствената среда за селективно обогатяване.4.3. СеротипизиранеНеобходимо е да има серотипизиране на всички изолирани и потвърдени като Salmonella spp. щамове според схемата Kaufmann-White.За да има гарантиране на качеството, е необходимо да се изпратят в Референтната лаборатория на Общността 16 типизирани щамове и 16 нетипизирани щамове. В случай че са изолирани по-малко щамове, в лабораторията се изпращат всички щамове.4.4. Класификация на фагиВ случай че изолати на Salmonella serovar typhimurium и Salmonella serovar enteritidis се фаготипизират (по избор), ще се използват методите, описани от Референтния център към СЗО за фаготипизиране на Salmonella към Агенцията за защита на здравето (HPA) в Colindale, Обединеното кралство.4.5. Тестване за чувствителност към антимикробни веществаВ случаите когато се тества чувствителност към антимикробни вещества (по избор), е необходимо да бъде използван потвърден и контролиран метод за тестване, каквито са методите, препоръчани от Националния комитет за клинични лабораторни стандарти (NCCLS, а след 1 януари 2005 г. вече популярен с името:"Институт за клинични лабораторни стандарти" — CLSI).Приемат се, както методът на разреждане в агар, така и методът на разреждане в бульон. Резултатите се докладват като количествени данни (минимални подтискащи концентрации/МПК) за методите, ползващи разтвори и диаметър на зоната за задръжка за дифузионните методи) и като качествени данни (пропорционално резистентни изолати). Качествените данни следва да се основават на интерпретиране спрямо епидемиологичните редуцирани стойности, представени от Европейския комитет за тестване на чувствителност към анти-микробни вещества (EUCAST) на интернет адрес: http://www.eucast.orgИзолатите трябва да бъдат тествани за чувствителност към антимикробните вещества, изброени в списъка по-долу:- Ampicillin или Amoxicillin,- Tetracycline,- Chloramphenicol,- Florfenicol,- Nalidixic acid,- Ciprofloxacin (за предпочитане) или Enrofloxacin,- Sulphonamide (за предпочитане Sulfametoxazole),- Sulphonamide/Trimethoprim или Trimethoprim,- Gentamicin,- Streptomycin,- Kanamycin (за предпочитане) или Neomycin,- трето поколение Cephalosporin, (за предпочитане Cefotaxime),- Colistin (по избор).Преди началото на проучването държавите-членки ще бъдат стимулирани да организират обучение на въвлечените в процеса страни.5. Документиране и съхранение на пробитеНеобходимо е документацията със записи от бактериологията да бъдат съхранявани за всички обработени проби във формат, който е сходен или сравним с примера, посочен в таблица 4.Всички изолирани щамове трябва да бъдат съхранявани в националните референтни лаборатории на различните държави-членки, тъй като само те гарантират интегритета на щамовете за минимален срок от 5 години.Всички проби от месен сок за серологични изследвания трябва да се замразяват за срок от две години.Таблица 4Пример за водене на документация във връзка с всички обработени пробиПроба | Получаване | Анализ |идентификация на пробата + тип [4] | идентификация на кланицата | наименование | дата | час | наименование | дата | час | вид на резултата | serovar | класификация на фаги | антибиограма | идентификация на съхранението |1S | EU012 | PW | 3.10.06 | 12:00 | AB | 3.10 | 14:00 | отриц. | | | | |2L | EU023 | PW | 4.10 | 12:30 | AB | 4.10 | 14:00 | полож. | Typh | DT104 | ASTSu | (IDnr) |3L | EU083 | PW | 8.10 | 16:30 | AB | 9.10 | 9:00 | полож. | Agona | n.a. [5] | ASTE | (IDnr) |6. Отчитане от страна на държавите-членкиКомпетентният орган, имащ отговорности за изготвянето на годишен национален доклад относно мониторинга на Salmonella по животни съгласно член 9 от Директива 2003/99/EО, е необходимо да събира резултатите и да докладва за тях в Комисията.Необходимо е докладите да се изготвят и да съдържат поне следната информация:6.1 Цялостно описание, свързано с изпълнението на програмата- описание на популацията, която е включена в изследването, класифицирано според капацитета на кланиците,- описание на процедурата за случаен подбор за вземане на проби, включително на системата за нотификация,- изчисления брой проби,- подробности относно органите и лабораториите, включени в процеса на събиране на пробите) тестуването) типизирането,- цялостни резултати от изследването (анализирани проби чрез бактериология и серология, брой положителни проби, serovar, фаготипизиране и тестуване за чувствителнсот спрямо антибиотици).6.2. Пълни данни за всяко животно, от което има взета проба, и резултати от кореспондиращите тестовеДържавите-членки е необходимо да представят резултатите от разследването под формата на необработена информация, като използват информационен речник и формуляри за събиране на данни, осигурени от Комисията. Този речник и формите трябва да бъдат установени от Комисията:- идентификационен номер на кланицата,- капацитет на кланицата,- дата и час на вземане на пробата,- регистрационни данни за пробата (например номер),- вид на взетата проба: лимфни възли, тампон-проба от заклано животно,- дата на изпращане на партидата в лабораторията.Необходимо е в държавите-членки да се събира следната информация за всяка една от пробите, изпратени в лабораторията:- идентификационен номер на лабораторията (тогава когато има участие на няколко лаборатории),- средство за транспортиране на пробите,- дата на получаване в лабораторията,- когато има тестване на лимфни възли — тегло на спесимена,- резултат за тестувана индивидуална проба:"отрицателен" или, в случай че е положителен за Salmonella spp., също така и резултатите от серотипизирането "Salmonella serovar" или "нетипизирана",- резултатите за щамове, подложени на тестване за чувствителност към антибиотици и/или резултатите от фаготипизирането.[1] Базирано на безкрайна популация (> 100000 за година), прогнозно разпространение от 50 %, доверително ниво 95 % и точност от 2, 3, 4 и 5 % съответно.[2] Този брой е необходимо да представлява поне 80 % oт закланите прасета за угояване в държава-членка.[3] т.е. от петото заклано животно, което ще се обработва на 19-ия ден от този месец, следва да бъде взета проба за проучването.[4] Вид на пробата: L = лимфни възли, S = тампон-проба, MJ = месен сок.[5] n.a. = не е приложимо (фаготипизиране се прави единствено след изолиране на Salmonella typhimurium и Salmonella enteritidis).--------------------------------------------------20060929ПРИЛОЖЕНИЕ IIMaксимални стойности на финансовата помощ от Общността за държавите-членки(в EUR) |Държава-членка | Сума |Белгия — BE | 25584 |Чешката република — CZ | 25584 |Дания — DK | 48396 |Германия — DE | 86400 |Eстония — EE | 9984 |Гърция — EL | 9984 |Испания — ES | 62400 |Франция — FR | 48396 |Ирландия — IE | 23808 |Италия — IT | 15600 |Кипър — CY | 23808 |Латвия — LV | 19968 |Литва — LT | 23808 |Люксембург — LU | 9984 |Унгария — HU | 15600 |Mалта — MT | 9984 |Нидерландия — NL | 38412 |Aвстрия — AT | 25584 |Полша — PL | 37726 |Португалия — PT | 15600 |Словения — SI | 23808 |Словакия — SK | 9984 |Финландия — FI | 9984 |Швеция — SE | 23808 |Обединеното кралство — UK | 31584 |Общо: | 675778 |--------------------------------------------------20060929ПРИЛОЖЕНИЕ IIIУдостоверен финансов отчет относно изпълнението на проучване за събиране на първоначална информация за разпространение на Salmonella spp. при стада с прасета за угояванеОтчетен период: от … до …Извлечение за разходите, направени за проучването, и които са приемливи с оглед на отпусканата финансова помощ от Общността:Номер на решение на Комисията, с което се предвижда финансова помощ от Общността: ……Направени разходи във връзка с дейности при/за | Брой тестове | Обща стойност на разходите, направени за тестове през отчетния период (в национална валута) |Бактериология за Salmonella spp. | | |Серотипизиране на изолати на Salmonella | | |Серология на месен сок | | |Декларация от бенефициераС настоящото удостоверяваме, че- горепосочените разходи са действителни и са направени за изпълнение на задачите, определени в това решение, и без които разходи нямаше да се състои точно изпълнение на тези задачи;- за целите на одита са налице всички съпътстващи документи, удостоверяващи направените разходи.Дата: ….Финансово отговорно лице: …Подпис: …--------------------------------------------------